मानिस भएपछि जान–अञ्जानमा जोकोहीबाट गल्ती हुन्छ । गरिन्छ । मैले पनि गरेको छु । त्यतिबेला त्रि–चन्द्र क्याम्पस स्ववियुमा थिएँ । क्याम्पसका प्राध्यापक, अध्यापक समयमा नआउँदा पढाइ प्रभावित हुन्थे । केमेस्ट्रीको प्रयोगात्मकको दिन ‘सिनियर टिचर’ गयल हुनुभयो । मैले उहाँको हाजिरीकापीमा रातो मसी लगाइदिएँ । उहाँले क्याम्पसप्रमुखलाई सिकायत गर्नुभयो । रातो मसी लगाउने मेरो क्षेत्राधिकार थिएन । क्याम्पसप्रमुखले मलाई शिक्षकको मर्यादा गर्नुपर्छ, रातो मसी लगाउने अधिकार स्ववियुलाई हुँदैन । यसको जथाभावी प्रयोग गर्नुहुँदैन भन्नुभयो ।
